भारत के नये डैथ ओवरों के बादशाह जसप्रीत बुमरा ने कहा कि कप्तान विराट कोहली ने उन्हें खुद को अभिव्यक्त करने की स्वतंत्रता दी जिससे उनके प्रदर्शन में निखार आया है । दक्षिण अफ्रीका के खिलाफ मैच में मैन आफ द मैच रहे बुमरा ने कहा , यह अच्छा लगता है कि कप्तान को आप पर इतना भरोसा है। इससे खुलकर खेलने की आजादी मिलती है । ऐसे में मेरे जैसे युवा का आत्मविश्वास बढता है और प्रदर्शन बेहतर होता है ।